Mascarpone is ’n Italiaanse roomkaas wat gestrem word deur die byvoeging van sekere suur middels soos suurlemoensap, asyn of sitroensuur. Dit word erken as ’n Prodotto agroalimentare tradizionale (tradisionele streekkosproduk). Nadat die wrongel gevorm het, word die wei verwyder sonder dat dit gepers of verouder word. Mascarpone kan ook gemaak word deur die gebruik van room en die oorblywende wynsteensuur aan die bodem of kante van wynvate. Mascarpone het ’n melkwit kleur en is maklik om te smeer. Dit word in verskeie Lombardiese geregte gebruik, is een van die hoofbestanddele van die Italiaanse nagereg bekend as tiramisu en word soms in die plek van botter of parmesaan gebruik om risotto te verdik. Dit word ook in Italiaanse kaaskoek gebruik. "Mascarpone Artigianale" (in Italiaans). Geargiveer vanaf die oorspronklike op 2 April 2012. Besoek op 22 September 2011. Turismo Provincia di Lodi (2004). "Mascarpone" (in Italian). Besoek op 22 September 2011.AS1-onderhoud: onerkende taal (link) Tessa Buratto (2010). "Mastering Mascarpone: What it takes to make a perfect batch of Mascarpone Cheese". San Luis Obispo, CA.